Gondola (saobraćaj)
<s>Gondola (tal., možda od grč. ϰονδοῦρα - vrsta broda) je opći naziv podvjesnog prostora za smještaj i prijevoz putnika i robe, u obliku košare ili kabine.</s><s>Koristi se na mnogim objektima, kao što su žičara (gdje također označava i tip žičare), cepelin, balon i drugi.﻿</s>

<s>Konstrukcija</s>

<s>Oblik i kapacitet gondole ovise o namjeni, odnosno objektu za koji su vezane.</s><s>O objektu također ovisi način vješanja gondole.</s><s>Najuočljivija značajka gondole je njen oblik, te se po njemu mogu podijeliti na otvorene i zatvorene.</s>

<s>Otvorene gondole</s>

<s>Otvorene gondole redovito su visećeg tipa.</s><s>Najpoznatiji primjer otvorene gondole je balon.</s><s>Otvorene gondole javljaju se i na objektima u lunaparkovima i na manjim panoramskim kotačima.</s><s>Kapacitet je mali, a ovjes je kao i kod zatvorenih gondola.</s>

<s>Balon</s>

<s>Gondola balona najčešće je pletena košara oblika kocke ili kvadra bez gornje stranice.</s><s>Izrađuje se kao viseći element, odnosno visi o užadi koja je vezana za mrežu prebačenu preko balona.</s><s>O namjeni balona ovisi i kapacitet i najčešće je 2-3 osobe, kod turističkih letova desetak osoba, a rijetko više (kao u primjeru statičnog balona na drugoj slici dolje).</s><s>Osim putnika, gondola služi za smještaj opreme, kao što su na primjer uređaji za upravljanje, vreće s pijeskom, kamere, teleskopi, ili prtljaga putnika.</s>

<s>Zatvorene gondole</s>

<s>Zatvorene gondole po kapacitetu mogu biti iste kao i otvorene (4 do 16 osoba), i to je najčešće kapacitet panoramskih kotača i cepelina, ali kod žičara i viseće željeznice, ovisno o tipu, mogu biti čak i do 200 osoba.</s>

<s>Panoramski kotači</s>

<s>Cepelini</s>

<s>Gondole cepelina (zračnih brodova) po pravilu su zatvorene.</s><s>U ranim danima gradnje cepelina bile su otvorene i visile o konstrukciji, ali u kasnijoj gradnji ne vise, već su krutom vezom učvršćene za donju konstrukciju broda.</s><s>Ove su gondole složenije od ostalih tipova.</s><s>Jednostavnije kratke gondole imaju samo upravljačku kabinu koja prima pilota i nekoliko putnika, te uređaje za letenje i prizemljenje.</s><s>Duže gondole kod brodova za prelaženje većih rastojanja imaju dodatni prostor za posadu i putnike ili robu.</s><s>Na primjer, gondola cepelina LZ 127 Graf Zeppelin dužine 30 m i širine 5 m ima kapacitet 20 putnika, smještenih u dvokrevetne kabine, kupaonice, toalete, blagovaonicu i kuhinju, te u prednjem dijelu dio za upravljanje i navigaciju (posada od 40 članova smještena je u prostoru iznad gondole, u konstrukciji balona).</s><s>Unatoč luksuznom uređenju, prostor gondole nije bio grijan.</s>

<s>Viseća željeznica</s>

<s>Gondole viseće željeznice u stvari su zatvoreni vagoni koji vise o jednoj tračnici pruge podignute na neku visinu.</s><s>Vagon na krovu ima krutu vezu sa sklopom motora i kotača.</s><s>Vagoni mogu biti pojedinačni (npr. "H-Bahn" u sklopu sveučilišta u Dortmundu, sa 16 sjedećih i 29 stajaćih mjesta), ali su češće spregnuta po dva vagona, slično tramvajima.</s><s>Kapacitet po vagonu je od pedesetak (kao za spomenuti u Dortmundu) do 200-njak mjesta.</s><s>Na primjer, Kaiserwagen ("carska kola") u Wuppertalu, vagon kojim se Wilhelm II. vozio na probnoj vožnji jedne od prvoizgrađenih željeznica, a koji i danas prometuje, ima sjedeća mjesta za 63 osobe, a vagon modernizirane željeznice ima 48 sjedećih i oko 130 stojećih mjesta.</s>

<s>Žičare</s>

<s>Izvori</s>

<s>Vanjske veze</s>

<s>http://www.zeljeznice.net/forum/index.php?/topic/13137-tipovi-zieara-faq/ forum Tipovi žičara - FAQ
 http://www.skijanje.hr/magazin/zanimljivosti/clanak/pregled-skijaskih-zicara?id=17430 Pregled skijaških žičara</s>

<s>Saobraćaj</s>

